Afrikaans: Onderhandelinge met die SAOG het die vraag of so ’n stap in die beste belang van die SAOG sal wees skerp onder die soeklig geplaas. Die belang van hierdie vraag lê in die algemeen aanvaarde siening onder die ontwikkelende lande dat die opening van hul diens sektore tot buitelandse mededinging, terwyl die sektor swak ontwikkeld bly, hul ontwikkelings-vooruitsigte sou benadeel. Hierdie referaat ondersoek die meriete en swakhede van hierdie siening. Klem word geplaas op die risiko’s wat dikwels die liberalisering van dienste tussen die twee streke wat op verskillende vlakke van ontwikkeling is, vergesel. Dit trek ook die aandag na die toenemende belangrikheid van dienste in wêreld handel en hoe hulle ’n onmisbare komponent van ekonomiese groei in die ontwikkelende lande geword het. Hierdie referaat kom tot die gevolgtrekking dat ’n EPA nie die mees geskikte meganisme is vir die bereiking van billike handel in dienste van ’n SAOG-perspektief nie, inaggenome die opponerende aard van die onderhandelinge wat die sluiting daarvan voorafgaan. Verder, eerder as om die ondersteuning van ’n alles-omvattende proses wat die liberalisering van al die sektore van dienste op ’n slag insluit, staan hierdie referaat ’n meer geleidelike proses wat die liberalisering van ’n paar strategiese sektore op ’n tyd toe, wat aanvanklik sal fokus binne die streek, en slegs globaal sal uitbrei met verloop van tyd.